'); }//--> Reglugerð. Teir partar, sum eina ferð eru viðgjørdir, skulu síðani viðgerast á hvørjum ári. Um oyggjarnar verða sundurlagdar, skal oyggj ikki býtast, men heilar oyggjar vera í hvørjum partinum. Til annað verður lýst, skal kommuna bert venda sær til landsstýrið um at fáa eitur til rottuoyðing. Smáar kommunur kunnu vera felags um ein og sama mann í samráð við landsstýrið. Kommunur skulu áðrenn 1. juni í ár lata landsstýrið vita, hvørjir menn, ið kosnir eru. Búnaðarráðgevarin skal so í samráð við hesar menn leggja arbeiðið til rættis og leggja ætlanina fyri kommununa. Til hetta forarbeiðið hevur kommuna skyldu at vera til hjálpar, deils við at lata innvist til samráðingar og deils við at lata hjálparmanning, um tað er neyðugt. Líkaleiðis hevur eigari og leigari skyldu til at ganga teimum til handa, sum oyðingina skulu fremja, bæði innanhýsis, í bø, haga og bakka. 1) Broytt við kunngerð nr. 61 frá 6. november 1962